OpenLLM-France/wikimedia huggingface dataset:
# Caroline Quarlls

Caroline Quarlls (San Luis, Missouri, AEB, 1824 – Sandwich, Kanada, 1892) lurpeko trenbidea erabiliz Wisconsinen zehar bidaiatu zuen lehen pertsona esklaboa. Kanada eta askatasuna lortu zituen 1842an.

## Biografia

Quarlls San Luisen jaio zen, Missourin, 1824an. 1842an, Missouritik ihes egiteko gai izan zen, neska zuria zela sinetsarazi eta Altoni (Illinois) lurrun-ontzi baterako txartela erosi baitzuen. Sari bat zegoen harengatik, eta Illinois, Wisconsin, Indiana eta Míchiganen zehar jazarri zuten. Abolizionisten babesari esker, ez zuten harrapatu eta Kanadara iristea lortu zuen. Lyman Goodnow trenbideko gidarietako batek Quarllseko bidaiaren historia kontatu zuen geroago.
Quarlls Allen Watkins esklabo liberatuarekin ezkondu zen, eta sei seme-alaba izan zituzten. Quarlls Sandwichen (Kanada) hil zen 1892an.

## Irakurketa gehigarria

* Julia Pferdehirten Caroline Quarlls and the Underground Railroad lana.

## Erreferentziak

* ↑ «Caroline Quarlls» Encyclopedia of Milwaukee.
* ↑ (Ingelesez) «Quarlls, Caroline (1824-1892)» Wisconsin Historical Society 2012-08-03 (Noiz kontsultatua: 2023-12-05).
* ↑ «Caroline Quarlls 1824–1892» Wisconsin Women Making History.
* ↑ Goodnow, Lyman. «Recollections of Lyman Goodnow» The State of Wisconsin Collection.
* 1 2 Waldmeir, Patti. (2023-10-26). «On the trail of the Underground Railroad» Financial Times (Noiz kontsultatua: 2023-12-05).
* ↑ «Quarlls, Caroline (1824–1892)» Wisconsin Historical Society.

## Kanpo estekak

* Datuak: Q48495732
# Caroline Miller

Caroline Pafford Miller (Waycross, Georgia, 1903ko abuztuaren 26a - Waynesville, Ipar Carolina, 1992ko uztailaren 12a) estatubatuar eleberrigilea izan zen.
Gurasoak laster hil zitzaizkion eta ahizpa nagusiek hezi zuten. William H. Miller ingeles irakaslearekin ezkondu eta Baxleyra joan ziren bizitzera.
Georgiako kondairak, istorioak eta euskalkiak bildu zituen, eta haiekin idatzi zuen bere lehen eleberria. Julia Peterkinen laguntza izan zuen eleberria argitaratzeko. Lamb in His Bosom titulatu zuen eta 1934an Pulitzer Saria Fikzioan irabazi zuen.
Caroline 1936an dibortziatu zen eta hurrengo urtean Clyde H. Ray Jr-rekin ezkondu zen. Waynesvillera joan ziren bizitzera Ipar Carolinan eta familiaren negozioan lan egin zuen. Han jarraitu zuen aldizkari eta egunkarietarako ipuinak eta artikuluak idazten. 1944an amaitu zuen bere bigarren eleberria, Lebanon.

## Lanak

* Lamb in His Bosom (Harper & Brothers, 1933)
* Lebanon (Doubleday, Doran and Company, 1944)

## Kanpo estekak

* Datuak: Q5045187
# Caroline Plaka

Caroline Plaka, mikroplaka tektoniko bat da. Bere hedadura, 0,03765 estereorradianekoa da. Orohar, Pazifiko Plakarekin lotua dago. Caroline Plakak, bere izena, Karolinak uharteetatik hartzen du, plakaren ekialdean aurkitzen direnak.
Ozeano Barearen mendebaldean dago, non zati txiki bat hartzen duen.
Caroline Plakak, Filipinetako Plakarekin, Iparraldeko Bismarck Plakarekin, Woodlark Plakarekin eta Birds Head Plakarekin muga egiten du.
Caroline Plakaren mugitzea, milioi bat urteko 0,31ºko errotazio abiaduran gertatzen da, 10º 13' iparraldeko latitudean eta 45º 57' mendebaldeko longitudean kokatutako polo baten arabera.

## Kanpo estekak

* Datuak: Q1361799
# Buellas

Buellas Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q838492
* Multimedia: Buellas / Q838492
# Buellton (Kalifornia)

Buellton Kaliforniako hiri bat da. Santa Barbara konderrian kokatua dago. 2010ean 4.828 biztanle zituen, 4,1 kilometro koadrotan banatuta.

## Ikus, gainera

* Santa Barbara konderria

## Kanpo estekak

* Datuak: Q999905
* Multimedia: Buellton, California / Q999905
# Buena (New Jersey)

Buena New Jerseyko borough bat da. Atlantic konderrian kokatua dago. 2010ean 4.603 biztanle zituen, 19,63 kilometro koadrotan banatuta.

## Ikus, gainera

* Atlantic konderria

## Kanpo estekak

* Datuak: Q1001773
* Multimedia: Buena, New Jersey / Q1001773
# Buena Park (Kalifornia)

Buena Park Kaliforniako hiri bat da. Orange konderrian kokatua dago. 2010ean 80.530 biztanle zituen, 27,2 kilometro koadrotan banatuta.

## Ikus, gainera

* Orange konderria

## Kanpo estekak

* Datuak: Q838762
* Multimedia: Buena Park, California / Q838762
# Buen Pastor aparkalekua

Buen Pastor aparkalekua Gipuzkoako Donostia hiriburuan dagoen lurpeko aparkaleku bat da.

## Kokalekua

Erdialdean dago, Artzain Onaren plazaren azpian, eta sarbidea Hondarribia kalean du, eta irtenbideak berriz Hondarribia kalea eta Urbieta kalean.

## Kanpo estekak

* Datuak: Q25476650
# Carl Czerny

Carl Czerny (Viena, 1791ko otsailaren 21a - ibidem, 1857ko uztailaren 15a) austriar musikagile, irakaslea eta piano-jotzailea izan zen. Txekiar jatorriko izan zen. Hiru urterekin hasi zen pianoa jotzen eta zazpirekin musika konposatzen. Beethovenen ikaslea izan zen 1801etik 1804ra eta musikagile alemaniarraren obra batzuk estreinatu zituen. Czerny irakaskuntzan aritu zen eta bere ikasleen artean Liszt izan zuen. Pianorako lezioak oraindik erabiltzen dira. Mila musika-lan baino gehiago konposatu zituen.
| | Czerny: Duo Concertante for flute and piano, Op. 129 1. Allegro 2. Scherzo – Allegro Molto 3. Andantino Grazioso 4. Rondo – Allegretto |
| Arazoak fitxategi hauek entzuteko? Ikus multimedia laguntza. ||
* Datuak: Q215333
* Multimedia: Carl Czerny / Q215333
# Carl Friedrich Wilhelm Claus

Carl Friedrich Wilhelm Claus edo Carl Klaus (Kassel, 1835eko urtarrilaren 2–Viena, 1899ko urtarrilaren 18) zoologo alemaniarra izan zen. Ernst Haeckelen ideien aurka egon zen.

## Biografia

Claus-ek Marburgeko Unibertsitatean eta Gießeneko Unibertsitatean ikasi zuen, Rudolf Leuckartekin. Würzburgeko unibertsitatean lan egin zuen. 1863an, zoologia irakaslea Marburgen izan zen, 1870ean Göttingenen eta 1873an Vienan. Triesteko ikerketa ozeanografikoko estazioko burua izan zen eta itsasoko zoologian espezializatu zen; han bereziki krustazeoetan interes handia garatu zuen. Zelulen biologiari buruzko ikerketetan fagozito hitza asmatu zuen.
Ezaguna da Sigmund Freudek aingiraren historiari buruzko ikasketak berarekin hasi zituelako, ondoren uzteko.

## Obra

* Die freilebenden Copepoden (1863);
* Beiträge zur Kenntnis der Ostracoden (1868);
* Grundzüge der Zoölogie (1868) ;
* Ueber den Bau und die Entwicklung der Cumaceen (1870);
* Die Metamorphose der Squilliden (1872);
* Ueber die Entwicklung Organisation und systematische Stellung der Arguliden (1875);
* Lehrbuch der Zoölogie (6. ed., 1897)).

## Erreferentziak

* ↑ https://peoplepill.com/people/carl-friedrich-wilhelm-claus/
* ↑ http://dbpedia.org/page/Carl_Friedrich_Wilhelm_Claus
* ↑ https://en.wikisource.org/wiki/The_New_International_Encyclopædia/Claus,_Karl_Friedrich_Wilhelm

## Kanpo estekak

* Datuak: Q112156
* Multimedia: Carl Claus / Q112156
* Espezieak: Carl Friedrich Wilhelm Claus
# Carl Chun

Carl Chun (Höchst (Frankfurt am Main), 1852ko urriaren 1a - Leipzig, 1914ko apirilaren 11) alemaniar biologoa eta itsaso eta toki abisopelagikoen esploratzailea izan zen. Zoologia ikasi zuen Leipzigeko Unibertsitatean, eta irakatsi zuen Königsberg-en eta Wroclaw-n, 1892an biologiako katedra lortu aurretik.

## Valdivia espedizioa

1898ko uztailaren 31n "Valdivia" itsasontziarekin Hanburgoko portutik abiatu zen espedizio bat hasi eta zuzendu zuen, itsaso subantartikoak esploratzeko. Lehen aldiz, eskualdeko sakonera handien frogak aurkeztu ziren, egindako zundaketa kanpainen ondorioz. Bouvet uhartea, Kerguelen uharteak eta beste batzuk bisitatu zituen, eta ondoren Hanburgora itzuli zen 1899ko maiatzaren 1ean.
Bereziki zefalopodoak eta planktona aztertu zituen. Vampyroteuthis infernalis aurkitu eta izendatu zuen, literalki " infernuko banpiro txipiroiak".

## Bizitza pribatua

Lily Vogt-ekin, Carl Vogt irakaslearen alabarekin (1817-1895) ezkondu zen.

## Ohoreak

* Frankfurteko Batzar Nazionaleko kidea

## Argitalpen batzuk

* "Aus den Tiefen des Weltmeeres" (Ozeanoaren sakonetik). 2. arg. 592 or. Jena: Fischer, 1903
* Aus den Tiefen des Weltmeeres. 1. arg. 549 or., Jena: Fischer, 1900
* "Die Siphonophoren der Plankton-Expedition" . 1897. urtea. Kiel; Leipzig. 142 or. Liburu osoaren PDF artxiboa 49,1 MB
* "Die Ctenophoren der Plankton - Expedition" . 1898. urtea. Kiel; Leipzig. 45 or. Liburu osoaren PDF fitxategia 16,1 MB
* Die Ctenophoren des Golfes von Neapel und der Angrenzenden Meeres-Abschnitte: eine Monographie. Fauna und Flora des Golfes von Neapel und der angrenzenden Meeres-Abschnitte hrsg. von der Zoologischen Station zu Neapel, 1: XVIII, 313 or., Stazione Zoologica Napoli, Leipzig: Engelmann, 1880
* Katechismus der Mikroskopie. Webers ilustrierte Katechismen. 138 or. Leipzig: S.Weber, 1885
* Die pelagische Thierwelt in grösseren Meerestiefen und ihre Beziehungen zu der Oberflächenfauna. Bibliotheca Zoologica 1 (1): 66 or. Cassel: Fischer, 1887
* Die Beziehungen zwischen dem arktischen und antarktischen Plankton. 64 or. Stuttgart: Nägele, 1897
* Die Cephalopoden T. 1: Oegopsida. Wissenschaftliche Ergebnisse der deutschen Tiefseeexpedition auf dem Dampfer Valdivia 1898–1899, 18 (1), Jena: Fischer, 1910
* Die Cephalopoden T. 2: Myopsida, Octopoda. Wissenschaftliche Ergebnisse der deutschen Tiefseeexpedition auf dem Dampfer Valdivia 1898–1899, 18 (2), Jena: Fischer, 1910

## Kanpo estekak

* Datuak: Q62747
* Multimedia: Carl Chun / Q62747
* Espezieak: Carl Chun
# Carl Correns

Carl Correns (Carl Franz Joseph Erich Correns, Munich, 1864ko irailaren 19a – Berlin, 1933ko otsailaren 14a) alemaniar biologoa, genetista eta botanikaria izan zen. Erich von Tschermakekin eta Hugo de Vriesekin batera Gregor Mendelen legeak berraurkitu zituen XX. mendearen hasieran.

## Biografia

Erich Correns margolariaren semea zen. Emilie amak umezurtz geratu zen eta izebarekin hazi zen Suitzan. 1885ean Municheko Unibertsitatean sartu zen, eta bertan botanika, kimika eta fisika ikasi zituen. Gregor Mendel monjearen hipotesiekin lanean aritu zen Karl Wilhelm von Nägeli botanikariari Corrensekiko interesa piztu zitzaion. 1892an Nägeliren ilobarekin, Elisabeth Widmerrekin, ezkondu zen, eta harekin hiru seme-alaba izan zituen, besteak beste, Carl Wilhelm Correns mineralogoa (1893-1980) eta Erich Correns (1896-1981) kimikari eta politikaria.
1892an landareei buruzko ikasketak hasi zituen, eta aldi berean Tübingengo Unibertsitateko lan praktikoen buru izendatu zuten. 1900ean bere emaitzak argitaratu zituen, Mendelen herentziaren legeetan oinarrituta. Hugo de Vries-ek urte berean argitaratu zituen bere emaitzak, Gregor Mendel fraidearen iturriari buruzko edozein erreferentzia baztertuz. Apala, Corrensek Mendelen legeak bere lanekin eta bere kolaboratzaileekin berraurkitu zituela esan zuen; eta haserretu egin zen Vriesek Mendel herentziaren legeen aurkitzaile gisa aipatu ez izanagatik.
1913an Dahlem-eko Kaiser Wilhelm Elkartearen lehen zuzendari izendatu zuten. 1933an hil zen eta bere lan gehiena 1945ean aliatuen bonbardaketak suntsitu zuen.
Tarteko herentzia duten alelo geneak aurkitu zituen gau-loreko landarearen (Mirabilis jalapa) bi barietate gurutzatuz, bata dominatzaile homozigotoa (RR) lore gorriekin eta bestea homozigoto errezesiboa lore zuriekin (rr).

## Lanak

* G. Mendels Regel über das Verhalten der Nachkommenschaft der Rassenbastarde, Berichte der Deutschen Botanischen Gesellschaft 18 (1900), 158-168
* Über Levkojenbastarde – Zur Kenntnis der Grenzen der Mendelschen Regeln, Botanisches Centralblatt 84 (1900), 1-16 (loturaren hasierako karakterizazioa)
* Experimentelle Untersuchungen über die Entstehung der Arten auf botanischem Gebiet, Archiv für Rassen- und Gesellschafts-Biologie 1 (1904), 27-52
* Die Bestimmung und Vererbung des Geschlechtes, nach Versuchen mit höheren Pflanzen, Verhandlungen der Gesellschaft Deutscher Naturforscher und Ärzte 1907, 794-802
* Zur Kenntnis der Rolle von Kern und Plasma bei der Vererbung, Zeitschrift für induktive Abstammungs- und Vererbungslehre 1 (1909), 291-328
* Gesammelte Abhandlungen zur Vererbungswissenschaft aus periodischen Schriften 1899-1924, Berlin, Julius Springer 1924.

## Kanpo estekak

* Datuak: Q62096
* Multimedia: Carl Correns / Q62096
* Espezieak: Carl Correns
# Carl Frederik Blixen-Finecke

Carl Frederik Axel Bror Blixen-Finecke baroia (Dallund, 1822ko abuztuaren 15a – Baden-Baden, 1873ko urtarrilaren 6a) daniar politikaria izan zen. Danimarkalo lehen ministroa izan zen 1860an.
Pomeraniako familia noble bateko kidea eta Näsbyholm gazteluaren jabea izan zen.
Legebiltzarreko kide izan zen 1851tik 1852ra, 1858tik 1861era eta 1862tik 1864ra. Carl Edvard Rotwitten gobernuan, Kanpo Azaroetako ministro izan zen. 1860ko otsailaren 8an Rotwitt hil ondoren, lehen ministro bihurtu zen, otsailaren 24an gobernu berria eratu arte.
Bror von Blixen-Fineckeren arbasoa izan zen.
* Datuak: Q320135
* Multimedia: Carl von Blixen-Finecke / Q320135
# Carl David Anderson

Carl David Anderson (New York, 1905eko irailak 3-San Marino, 1991ko urtarrilak 11) fisikari estatubatuar bat izan zen.
Kaliforniako Teknologia Institutuan ikasi zuen, non doktoretza lortu zuen 1930ean. Beranduago, 1939an, Unibertsitate horretako Fisika departamenduko katedraduna izan zen.
Laster nabarmendu zen X izpiek, erradiazio kosmikoak (Robert Andrews Millikanekin elkarlanean, gamma izpiek eta eragindako erradiaktibateak sortutako fotoelektroiei buruzko bere ikerketa lanengatik. Ionizazio kameran izpi kosmikoen arrastoei argazkia atereaz, 1932an positroi deitu zuen partikula bat aurkitu zuen, elektroi positibo ere deitua, protoi baten karga positibo bera eta elektroiaren masa bera izateagatik, honen existentzia, urte batzuk lehenago Paul Diracek iragarri zuelarik.
1938an izpi kosmikoekin lotutako beste funtsezko partikula bat aurkitu zuen, mesoi izena eman ziona (gaur egun ý mesoia deitua), 1935ean Hideki Yukawak jada iragarri zuena. 1950ean kargatuak zeuden eta neutruak ziren V partikulen existentzien frogak aurkeztu zituen.
Positroiaren bere aurkikuntzagatik, Fisikako Nobel Saria jaso zuen 1936an, Victor Franz Hessekin bantua.
* Datuak: Q169366
* Multimedia: Carl David Anderson / Q169366
# Carl Edvard Rotwitt

Carl Edvard Rotwitt (Hillerød, 1812ko martxoaren 2a – Kopenhage, 1860ko otsailaren 8a) danisr legegizon eta politikaria izan zen. Danimarkako lehen ministroa izan zen 1859tik hil zen arte.
Fredericksborgeko Latindar Eskolan ikasi zuen eta 1833an azterketa juridiko bat gainditu zuen.
1836an fiskal bihurtu zen Thisteden, 1841ean lur-komisario eta 1842an fiskal Auzitegi Gorenean. 1849an Folketingeko kide hautatu zuten eta 1853tik 1859ra bertako lehendakari izan zen. 1853an Dannebrogeko Ordenarekin kondekoratu zuten.
# Carl Ferdinand Cori

Carl Ferdinand Cori (Praga, 1896ko abenduaren 5a – Cambridge (Massachusetts), 1984ko urriaren 20a) jatorri txekiarreko mediku amerikarra izan zen. Grazeko Unibertsitatean (1920-21) eskolak eman ondoren Estatu Batuetara joan zen eta han katedra batzuk izan zituen Harvard Unibertsitateko biologia laborategia zuzentzen hasi aurretik.
Fisiologia edo Medikuntzako Nobel Saria 1947an, Gerty Cori emaztearekin eta Bernardo Houssay mediku argentinarrarekin batera, karbono hidratoen metabolismoan egindako lanagatik. Carl Ferdinand-ek Gerty Cori-rekin batera historian zehar izandako hirugarren bikote ezkondua osatzen dute, non bi ezkontideek Nobel saria lortu zuten, haien kasuan, Medikuntzakoa, 1947an.

## Erreferentziak

* ↑ El País. Matrimonios de Nobel. .
* Ihde, AJ Cori, Carl Ferdinand eta Gerty Theresa Radnitz Cori. American National Biography Online 2000ko otsaila.

## Kanpo estekak

* Nobel saridunen autobiografiak: CFCori
* Datuak: Q78501
* Multimedia: Carl Ferdinand Cori / Q78501
# Carl Friedrich Philipp von Martius

Carl Friedrich Philipp von Martius (Erlangen, 1794ko apirilaren 17a – Munich, 1868ko abenduaren 13a) alemaniar botanikari eta esploratzailea izan zen.
1814an, Erlangengo Unibertsitatean graduatu zen, unibertsitateko lorategi botanikoko landareen katalogo kritikoa zen tesi batekin. 1817 eta 1830 bitartean, Johann Baptist von Spixekin bidaiatu zuen Brasilen, Maximiliano I.a Josef Bavariakoa erregeak eskatuta. 10.000 kilometro egin zituzten Rio de Janeirotik eta Amazonastik, espezie botanikoak biltzen.
Europara itzulita, Municheko lorategi botanikoaren eta herbarioaren kontserbatzaile izendatu zuten, eta 1826tik 1824ra hiriko unibertsitateko botanika-irakaslea izan zen.
Botanika-liburuak eta Brasilen egindako bidaiaren kontakizuna argitaratu zituen. Haren lanik ezagunena Historia naturalis palmarum da, palmen deskribapen ilustratua. Urtebetetze-egunean Palmen Nazioarteko Eguna ospatzen da. 1840an hasi zen bere lanik garrantzitsuena idazten, Flora Brasiliensis. Hil ondoren, 1906an amaitu zen.
Landare-bildumarekin Herbarium Martii osatu zen, 36.000 espezieko 600.000 espeziez osatua. 1870ean Belgikako gobernuak erosi zuen.

## Lan hautatuak

* Versuch einer Monographie der Sennesblätter . Junge, Erlangen 1857
* Goethe und Martius . Nemayer, Mittenwald 1932
* Conspectus regni vegetabilis: secundum characteres morphologicos praesertim carpicos in classes ordines et familias digesti... 1835
* Nova genera et species plantarum :quas in itinere per Brasiliam MDCCCXVII-MDCCCXX jussu et auspiciis Maximiliani Josephi I., Bavariae regis augustissimi instituto. 3 liburuki

## Kanpo estekak

* Datuak: Q77131
* Multimedia: Carl Friedrich Philipp von Martius / Q77131
* Espezieak: Carl Friedrich Philipp von Martius
# Butte City (Idaho)

Butte City Idahoko hiri bat da. Butte konderrian kokatua dago. 2010ean 74 biztanle zituen, 4,23 kilometro koadrotan banatuta.

## Ikus, gainera

* Butte konderria

## Kanpo estekak

* Datuak: Q1511066
# Butte Falls (Oregon)

Butte Falls Oregongo herri bat da. Jackson konderrian kokatua dago. 2010ean 423 biztanle zituen, 1,05 kilometro koadrotan banatuta.

## Ikus, gainera

* Jackson konderria

## Kanpo estekak

* Datuak: Q2418192
* Multimedia: Butte Falls, Oregon / Q2418192
# Butte konderria

Butte konderria honako konderrien izena da:
* Butte konderria (Hego Dakota)
* Butte konderria (Idaho)
* Butte konderria (Kalifornia)
# Butte konderria (Idaho)

Butte konderria (ingelesez: Butte County) Idahoko konderri bat da, Ameriketako Estatu Batuetan. Hiriburua Arco da. 2010eko zentsuaren arabera 2.891 biztanle zituen, Butte kilometro koadroko azaleran.

## Geografia

Butte konderriak 5.785,25 kilometro koadro ditu. Horietatik 5,26 ura dira. Beste 5.779,99 lurra dira. Biztanleria dentsitatea 0,5 da.

## Demografia

2010eko zentsoan bizi ziren 2.891 pertsonetatik 2.832 txuriak edo hispanoak dira. Horietatik hispano edo latino kategorian 119 dira. 5 beltzak edo afroamerikarrak. 11 amerikar natiboak ziren eta 5 Hawaii edo Pazifikoko irletako natiboak. 5 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 33 pertsonek kokatzen zuten.

### Biztanleria piramidea
## Kanpo estekak

* Datuak: Q111298
* Multimedia: Butte County, Idaho / Q111298
# Butte Valley (Kalifornia)

Butte Valley Ameriketako Estatu Batuetako erroldak esleitutako leku bat da. Butte konderrian dago, Kalifornia estatuan. 945 biztanle ditu, 47,399862 kilometro koadroko azaleran banatuta.

## Ikus, gainera

* Butte konderria

## Kanpo estekak

* Datuak: Q5002823
# Butte konderria (Hego Dakota)

Butte konderria (ingelesez: Butte County) Hego Dakotako konderri bat da, Ameriketako Estatu Batuetan. Hiriburua Belle Fourche da. 2010eko zentsuaren arabera 10.110 biztanle zituen, Butte kilometro koadroko azaleran.

## Geografia

Butte konderriak 5.869,94 kilometro koadro ditu. Horietatik 42,73 ura dira. Beste 5.827,21 lurra dira. Biztanleria dentsitatea 1,72 da.

## Demografia

2010eko zentsoan bizi ziren 10.110 pertsonetatik 9.666 txuriak edo hispanoak dira. Horietatik hispano edo latino kategorian 306 dira. 20 beltzak edo afroamerikarrak. 170 amerikar natiboak ziren eta 7 Hawaii edo Pazifikoko irletako natiboak. 21 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 225 pertsonek kokatzen zuten.

### Biztanleria piramidea
## Kanpo estekak

* Datuak: Q2613601
* Multimedia: Butte County, South Dakota / Q2613601
# Butte konderria (Kalifornia)

Butte konderria (ingelesez: Butte County) Kaliforniako konderri bat da, Ameriketako Estatu Batuetan. Hiriburua Oroville da. 2010eko zentsuaren arabera 220.000 biztanle zituen, Butte kilometro koadroko azaleran.

## Geografia

Butte konderriak 4.343,75 kilometro koadro ditu. Horietatik 105,33 ura dira. Beste 4.238,42 lurra dira. Biztanleria dentsitatea 0,02 da.

## Demografia

2010eko zentsoan bizi ziren 220.000 pertsonetatik 196.532 txuriak edo hispanoak dira. Horietatik hispano edo latino kategorian 31.116 dira. 3.133 beltzak edo afroamerikarrak. 3.395 amerikar natiboak ziren eta 401 Hawaii edo Pazifikoko irletako natiboak. 8.921 asiarrak ziren. Bestelako arraza bat kategorian 318 biztanle daude. Bukatzeko euren burua arraza bat baino gehiagotan 7.300 pertsonek kokatzen zuten.

### Biztanleria piramidea
## Kanpo estekak

* Datuak: Q156181
* Multimedia: Butte County, California / Q156181
# Butte Creek Canyon (Kalifornia)

Butte Creek Canyon Ameriketako Estatu Batuetako erroldak esleitutako leku bat da. Butte konderrian dago, Kalifornia estatuan. 780 biztanle ditu, 53,090016 kilometro koadroko azaleran banatuta.

## Ikus, gainera

* Butte konderria

## Kanpo estekak

* Datuak: Q5002805
# Butte Meadows (Kalifornia)

Butte Meadows Ameriketako Estatu Batuetako erroldak esleitutako leku bat da. Butte konderrian dago, Kalifornia estatuan. 74 biztanle ditu, 5,555325 kilometro koadroko azaleran banatuta.

## Ikus, gainera

* Butte konderria

## Kanpo estekak

* Datuak: Q3476151
# Castiñeiras (Ribeira)

Castiñeiras, Espainiako Galizia autonomia erkidegoko Ribeira udalerrian dagoen parrokia bat da, Coruñako probintzian. 2018ko erroldaren arabera 1.410 biztanle zituen.
* Datuak: Q11160867
* Multimedia: Castiñeiras, Ribeira / Q11160867
# Castle

Castle Ameriketako Estatu Batuetan sorturiko telesail bat da, Kanadako Nathan Fillion eta Stana Katic aktoreek protagonizatua. Telesaila jatorriz Estatu Batuetako ABC kateak emititzen du, eta 2009ko martxoaren 9an estreinatu zen. Espainian, 2009ko ekainaren 29an estreinatu zen, eta Cuatro, Divinity eta AXN kateek ematen dute. 2013ko irailaren 23an, seigarren denboraldia estreinatu zuen ABC kateak; AXNk (Espainia) berriz, urriaren 7an. Orain (2015), telesail famatu hau dagoeneko zazpigarren denboraldian doa.

## Argumentua

Oharra: Atal honek istorio osoa edo amaiera argitzen du.
Richard Castle idazle famatuari, inspirazioak agortzen zaizkio baina bere eleberrietako hilketak imitatzen hasten den serie-hiltzaile bati esker, berriro lortu egiten du inspirazioa, hilketa horien susmagarri bihurtzen baita New Yorkeko poliziarentzat. Horren ondorioz, hilketa horretan lanean hari diren detektibeekin hasten da lan egiten, oso burutsua dela frogatzen duelako batez ere. Kasu horretan, Kate Beckett (Stana Katic) detektibearekin batera egiten du lan. Kasua amaitzean, Beckett detektibean bere liburuentzako inspirazio berria lortu duela dio, horregatik Becketti jarraitzen hasten da kasu berrietan, New Yorkeko polizia berriak nola jarduten duen informatzeko. Hori dela eta, hiriko alkateak eta polizia etxeko zuzendariak, talde horretan lanean jarraitzea onartzen diote denbora lusez.
Telesaila, oso kasu desberdinei buruz doa, baina batez ere bi protagonisten arteko erlazioaz hitz egiten du, gutxinaka, erlazio erromantikoa bihurtzen den arte. 2012ko maiatzaren 7an estreinatu zen atalean,"Always" deiturikoa, Castle eta Beckett azkenean elkartu egiten dira bikote bezala. Gaur egun, dagoeneko, 7. denboraldian doa telesaila.

## Pertsonaiak

* Richard Castle - Nathan Fillion
* Kate Beckett - Stana Katic
* Javier Esposito - Jon Huertas
* Kevin Ryan - Seamus Dever
* Martha Rodgers - Susan Sullivan
* Alexis Castle - Molly C. Quinn
* Lanie Parish - Tamala Jones
* Victoria Gates - Penny Johnson Jerald
* Roy Montgomery - Ruben Santiago-Hudson

## Kanpo estekak

* (Ingelesez) Telesailaren webgunea.
* Datuak: Q386880
# Castle (Swansea)

Castle (Swansea), galesez: Castell, Galesko Swansea hiriko komunitate bat da. 2011ko erroldaren arabera 15.883 biztanle zituen.

## Kanpo estekak

* Datuak: Q5049964
* Multimedia: Castle, Swansea / Q5049964